open-index/open-wikipedia-markdown huggingface dataset:
Live Through This

***Live Through This*** é o segundo álbum de estudio da banda estadounidense de rock alternativo Hole. Foi editado o 12 de abril de 1994 a través do selo DGC Records. *Live Through This* foi elixido mellor álbum do ano 1992 pola revista *Spin*.

Gravado a finais de 1993, afastouse da estética hardcore sen refinar da banda e achegouse a melodías e estruturas de cancións máis refinadas. A vocalista Courtney Love dixo que quería que o disco fose "impactante para a xente que pensa que non temos un toque suave", pero que mantivese unha sensibilidade áspera. O álbum foi producido por Sean Slade e Paul Q. Kolderie e mesturado por Scott Litt e J Mascis. As letras e a presentación reflicten as preocupacións temáticas de Love pola beleza e os temas da maternidade, o antielitismo e a violencia contra as mulleres. Love sacou o título do álbum dunha cita de *Gone with the Wind* (1939).

*Live Through This* recibiu a aclamación da crítica e entrou nas listas de nove países antes de ser certificado como platino nos Estados Unidos o 26 de abril de 1995. A pesar disto, tamén foi obxecto dalgunha discusión pública sobre os rumores sen fundamento de que o marido de Love, Kurt Cobain (que morreu por suicidio menos dunha semana antes do lanzamento do álbum) axudara a compoñer o álbum. Esta afirmación foi cuestionada polos membros da banda, produtores e biógrafos musicais, aínda que a banda confirmou que Cobain realizou coros en dúas cancións durante unha visita ao estudio. Tamén foi o único álbum de Hole no que participou a baixista Kristen Pfaff e o último que se lanzou durante a súa vida, xa que morreu dous meses despois do lanzamento do disco.

## Lista de cancións
## Notas
Arcebispo de Cracovia

A **diocese de Cracovia** foi creada en 1000 e converteuse na **arquidiocese de Cracovia** o 28 de outubro de 1925. Debido ó papel de Cracovia como centro cultural, político e espiritual de Polonia, o Bispo (ou o Arcebispo) de Cracovia foron moi influentes na cidade e no país. Entre 1443 e 1791, os bispos de Cracovia foron simultaneamente Duques de Siewierz, a pesar de que non foi ata Adam Stefan Sapieha quen abandonou oficialmente o título, cando deixaron de selo.

## Lista de Bispos de Cracovia
## Lista de Arcebispos de Cracovia
Amancio

**Amancio** é un nome propio masculino galego. Procede do nome latino *Amantius*. O feminino é Amancia. 

En xaneiro de 2023 existían 361 varóns en Galicia co nome Amancio, cunha media de idade de 63,1 anos.

## Amancio noutras linguas 
* Alemán: Amantius
* Aragonés: Amancio
* Castelán: Amancio
* Francés: Amance
* Italiano: Amanzio
* Portugués: Amâncio

## Personaxes
*Amancio de Rodez
*Amancio Amaro, futbolista galego
*Amancio Prada, cantautor berciano
*Amancio Ortega, empresario galego

## Notas 
## Véxase tamén 
### Outros artigos 
* Lista de nomes masculinos en galego
* Lista de nomes masculinos galegos máis comúns
### Ligazóns externas 
* Guía de nomes galegos. Nomes masculinos Real Academia Galega
Fernando Álvarez de Miranda

**Fernando Álvarez de Miranda y Torres**, nado en Santander o 14 de xaneiro de 1924 e finado o 7 de maio de 2016, foi un político español.

## Traxectoria 
Profesor de dereito procesal na Universidade Complutense de Madrid. De ideoloxía democristiá e monárquica, foi deportado a Fuerteventura polo réxime franquista tras asistir ó Congreso de Múnic (1962). Membro do Consello Privado de Don Xoán (1964). Durante a transición española fundou o Partido Popular Demócrata Cristián que como Partido Demócrata Cristián  se integrou na UCD, coa que foi presidente do Congreso dos Deputados (1977-1979), foi tamén embaixador no Salvador (1986-1989) e Defensor do Pobo (1994-1999).

## Notas 
## Véxase tamén
Acipenséridos

A dos **acipenséridos** (*Acipenseridae*) é unha familia de peixes óseos da clase dos actinopterixios e orde dos acipenseriformes, que está formada por todos os **esturións** e os seus parentes próximos.

Desde a máis remota antigüidade estes peixes foron obxecto de activa pesca e dunha verdadeira industria de salgadura, ademais de subministrar unha excelente cola a partir da súa vexiga natatoria.

## Etimoloxía 
A palabra *esturión* é un préstamo do antigo baixo fráncico *sturio*, do neerlandés *steur*, comparábel ao alemán *Stör*, inglés antigo *styria* e o nórdico antigo *styrja*.

O nome da familia, *Acipenseridae*, formouse, como os das outras familias biolóxicas, sobre o nome dun dos seus xéneros, o denominado *xénero tipo*, coa desinencia do latín científico *-idae*, propio das familias de animais.

A etimoloxía de *Acipenser* é incerta; unha simple etimoloxía latina é improbábel debido ao feito da súa terminación en *-er*.

Porén, o termo podería derivar de *acupensum* vía *acipensis* seguida dalgúns reaxustes morfolóxicos, derivado de *acus*, que significa "agulla", e *pensum* termo que representaba a cantidade de la que debía tecerse nun día. *Acipenser* designaría, daquela, o peixe coas barbelas en forma de agulla de calcetar, o que caracteriza ben o *rostrum* do animal.

## Características 
Os acipenséridos teñen as características da súa orde: esqueleto cartilaxinoso, cabeza provista de ósos dérmicos, corpo espido (sen escamas), pero con 5 fileiras lonxitudinais de placas óseas, raios cartilaxinosos nas aletas de cola heterocerca.

Ademais, as especies da familia caracterízanse por teren catro longas barbelas por diante da boca, a cal non ten dentes nos adultos, é protráctil e está situada en posición ventral.

## Taxonomía 
A familia dos acipenséridos inclúe os xéneros seguintes:

* '*Subfamilia *Acipenserinae'''*
** Xénero *Acipenser*
** Xénero *Huso*
* *'Subfamilia *Scaphirhynchinae*'*
** Xénero *Pseudosaphirhynchus*
** Xénero *Scaphirhynchus*

## Notas 
## Véxase tamén 
### Bibliografía 
* Bauchot, M. K. e Pras, A. (1982): *Guía de los peces de mar de España y Europa*. Barcelona: Ediciones Omega. ISBN 84-282-0685-6.
* Burton, Maurice & Robert Burton (1984): *Encyclopedia of Fish*. Saint Louis, EE.UU: BPC Publishing. ISBN 0-7064-0393-2.
* Muus, Bent J.; Jørgen G. Nielsen; Preben Dahlstrøm e Bente O. Nyström (1998): *Peces de mar del Atlántico y del Mediterráneo*. Barcelona: Ediciones Omega. ISBN 84-282-1161-2.
* Nelson, Joseph S. (2006): *Fishes of the World*. John Wiley & Sons, Inc. ISBN 0-471-25031-7.
* Wiley, Edward G., en Paxton, J. R. & Eschmeyer, W. N. (eds.) (1988): *Encyclopedia of Fishes''. San Diego: Academic Press. pp.&nbsp;76–79. ISBN 0-12-547665-5.

### Outros artigos 
* Actinopterixios
* Condrósteos
* Acipenseriformes
* Caviar

### Ligazóns externas 
*   Contén informacións de especies, numerosas fotografías e varios vídeos.
Aclamación

**Aclamación** é unha forma de elección sen necesidade de votación, a forma máis común é dar voces ou aplausos para aprobar ou elixir algo. De aprobarse ou elixirse por manifestación ruidosa a unha soa voz enténdese que se aproba ou elixe **por aclamación**.

No Canadá considérase elixido un candidato para un posto **por aclamación** cando non ten opoñentes. A aclamación foi tamén un método para a elección de papas da Igrexa católica.
Batzarre

**Batzarre** é un partido político vasquista de esquerdas de Navarra que se formou en 1987 da unión das seccións navarras de Euskadiko Mugimendu Komunista (EMK) e Liga Komunista Iraultzailea (LKI), e pode considerarse sucesor de plataformas como UNAI, ANAI, ANIZ e Auzolan.

Ten un acordo con Zutik que fai que esa formación en Navarra estea integrada en Batzarre.

Batzarre constituíuse oficialmente como partido político en 1991. A súa presenza é reducida, circunscrita fundamentalmente ás comarcas de Pamplona e Tudela. Ten 510 afiliados, e foi membro da coalición Nafarroa Bai até que a abandonou en 2011 para formar con IUN a coalición electoral Izquierda-Ezkerra.

## Eleccións 
;Eleccións municipais
En canto ás eleccións municipais, a última vez que se presentou en solitario foi en 2003, cando obtivo 8.449 votos (2,8%), e 15 concelleiros. En 2007 obtivo 10 concelleiros en candidaturas de Nafarroa Bai e 4 en candidaturas populares.

## Notas
Emir

**Emir**, palabra que provén do árabe *amir* (أمير). *o que ordena*, palabra á súa vez derivada do verbo *amar* (mandar).

O título de emir variou de significado ao longo da historia. Se ben ao principio da héxira designaba ao xefe do mundo musulmán, tras crearse os títulos de sultán e rei (*malik*) o título de emir quedou desprazado para designar a dignidades menores ou oficiais.

Con este sentido militar foi utilizado en Siria o Exipto na época dos aiúbidas e dos mamelucos. Os emires mandaban grupos de 100 homes e os emires da garda de 1000.

En Al-Andalus os xefes de Estado da Dinastía Omeia ostentaron o título de emir desde mediados do século VIII, porque malia seren na práctica independentes do imperio abbásida de Bagdad, non ousaban adoptar o título de califa. Só no ano 929 o emir Abderrahmán III ou Abd ar-Rahman III adopta o título de califa.

Este título é tamén utilizado para designar a todos os descendentes de Mahoma e actualmente designa aos príncipes das Casas Reais.[160px|miniatura|Imaxe dun emir [mameluco.|centro]]
## Notas
NGC 3273

**NGC 3273** é unha galaxia na constelación de Antlia. Ten unha magnitude aparente de 12.5, unha ascensión recta de 10h 30m 29s e unha declinación de -35° 36' 40". A galáxia **NGC 3273** foi descuberta o 3 de maio de 1834 por John Herschel.
Telecinco

**Telecinco** é unha canle de televisión xeneralista e privada española propiedade de Mediaset España que emite a través da TDT e nas plataformas de televisión de pago Movistar+ e Vodafone TV, Orange TV e R en España.

As súas emisións experimentais comezaron o 10 de marzo de 1989 e posteriormente as emisións regulares comezaron o 3 de marzo de 1990, sendo a segunda rede privada a transmitir por España, despois de Antena 3.

A sede central encóntrase en Madrid, situada no barrio de Fuencarral, no que antigamente foron os Estudios Roma.

## Historia 
En 1989, o goberno de Felipe González *liberaliza* a televisión española, concedendo tres licenzas de televisión. Esas novas canles son, á parte de Telecinco, Antena 3 e Canal + que lle permite emitir en codificado. Xestionada polo Grupo Gestevisión Telecinco. As súas emisións de proba comezaron por primeira vez en 10 de marzo de 1989 e máis tarde, as súas emisións regulares comezaron o 3 de marzo de 1990 sendo a segunda canle privada para transmitir por toda España. En maio de 1998 comeza a emitir un informativo diario para Galicia en desconexión para esta comunidade, estaba editado e presentado por Ana Rodríguez Martí; mantívose ata agosto de 2001. 

## O Grupo Telecinco 
En 2004 o Grupo Telecinco sae a cotizar en bolsa, e queda formado polas seguintes empresas:

* Mediaset Investimenti (50,13%).
* Vocento (13%).
* Outros accionistas (36,87%).

O Grupo Telecinco tamén controla outras empresas:

* Atlas (axencia de noticias).
* SALTA (produtora de programas de televisión).
* Grupo Editorial Telecinco.
* UNE (rede de televisións locais).
* Publiespaña (xestión de publicidade).
* Publimedia Gestión.
* Europortal Jumpy España.

## Audiencias 
Evolución da cota de pantalla mensual, segundo as medicións de audiencia elaboradas en España por TNS. Están en letra grosa e azul os meses en que foi líder de audiencia.

* Máximo histórico | ** Mínimo histórico

## Notas 
## Véxase tamén 
### Ligazóns externas 
* Telecinco en directo 
* Telecinco á carta en mitele.es
Politburó

**Politburó** é un acrónimo que designa **Political Bureau**. O termo deriva do ruso *politicheskoe byuro*, contraído para *politbyuro*, ou do alemán *Politbüro*. Trátase do máximo órgano executivo de numerosos partidos comunistas.

Nos estados stalinistas, o Politburó era o máximo órgano de poder, e era elixido polo Comité Central, que á súa vez era elixido polo supremo órgano de decisión, o Congreso.
## Véxase tamén 
### Bibliografía 
* 
*
Rock Around the Clock

"**Rock Around the Clock**" é unha canción de Rock and roll escrita en 1952 Max C. Freedman e James E. Myers. Aínda que a primeira gravación foi a de Sonny Dae & the Knights, a versión máis famosa foi a de Bill Haley and His Comets en 1954. Non foi a primeira canción que poderiamos denominar rock mais si foi a primeira que chegou a número un na lista de vendas nos Estados Unidos.
Sultán

**Sultán** (do árabe **ﺳﻠﻂﺎﻥ sulṭān**, e este de *سلطة sulṭa*: «poder») é un título utilizado nalgúns países islámicos equivalente ao de rei ou monarca (aínda que non se traduce, xa que un rei propiamente dito é en árabe un *malik*). Literalmente viría significar «o que exerce o poder», e na súa orixe foi un modo de referirse aos xefes militares, xeralmente turcos, que detentaban o poder de facto en territorios nominalmente gobernados polo califa. Máis adiante converteuse en título.

O primeiro en levar oficialmente o título foi Mahmud de Gazna, da dinastía dos gaznauís ou gaznavidas (998 - 1030), que gobernou desde a actual cidade afgá de Gazni uns dominios que ían desde o Ganxes a Mesopotamia. Despois converteuse no título dos turcos selxúcidas e otománs, así como da dinastía dos aiúbidas (a de Saladino) e a dos mamelucos que gobernaron Exipto. Tamén foron sultáns os monarcas magrebís: almorábides, almohades e outras dinastías, así como os reis de taifas de Al-Ándalus. Marrocos foi un sultanato ata 1955, momento en que o sultán Mohammed Ben Yusef (Mohammed V) cambiou o seu título polo máis moderno de rei (*malik*).

Na actualidade o título lévano os monarcas de Omán e Brunei, e de modo honorífico algúns gobernantes locais de Filipinas, Xava ou Malaisia.

O goberno dun sultán recibe o nome de sultanato.

*Sultán* utilízase tamén ocasionalmente como nome propio de home.
Aclimatación

**Aclimatación** é o proceso polo que un organismo se adapta ós cambios do seu contorno, frecuentemente en relación coa temperatura ou clima, a diferenza da adaptación, a aclimatización acontece nun período de tempo relativamente curto como a vida dun organismo ou grupo. Nalgúns organismos a aclimatación desenvólvese en ciclos periódicos, como o medro do pelo que experimentas algúns mamíferos no inverno.

Algúns científicos distinguen entre a aclimatación como resposta a alteracións ambientais naturais e a aclimatación como resposta a mudanzas ambientais impostas en condicións de laboratorio.
Mary Star of the Sea

***Mary Star of the Sea*** é o único álbum do supergrupo estadounidense de rock alternativo Zwan. Foi editado o 28 de xaneiro de 2003 a través do selo Reprise Records. Os temas "Honestly"e "Lyric" foron publicados como sinxelos. Corgan anunciou a disolución da banda sete meses despois da publicación do disco debido a conflitos internos.

## Listaxe de cancións
Out of Exile

***Out of Exile*** é o segundo álbum da banda de rock Audioslave. Foi editado o 23 de maio de 2005 en todo o mundo, e un día máis tarde nos Estados Unidos.

## Listaxe de cancións 
# "Your Time Has Come" - 4:15
# "Out of Exile" - 4:51
# "Be Yourself" - 4:39
# "Doesn't Remind Me" - 4:15
# "Drown Me Slowly" - 3:53
# "Heaven's Dead" - 4:36
# "The Worm" - 3:57
# "Man or Animal" - 3:53
# "Yesterday to Tomorrow" - 4:33
# "Dandelion" - 4:38
# "#1 Zero" - 4:59
# "The Curse" - 5:09
Ácuatlon

miniatura|Soldados do Fort Bliss, Texas, agardan polo pistoletazo de saída do Commander's Cup Aquathlon.
O **ácuatlon** é unha especialidade deportiva relacionada co tríatlon e que consiste na agrupación dunha carreira a pé, unha proba de natación, e de novo unha carreira a pé. Non é unha especialidade olímpica.

A diferenza do tríatlon, o ácuatlon ofrece algunhas vantaxes de tipo loxístico, porque reduce o espazo destinado á competición e mais a duración da mesma. Porén, ao igual ca no tríatlon, as probas dispútanse ininterrompidamente e cunhas transicións cronometradas que habitualmente son clave na resolución da proba.

O ácuatlon está adscrito en Galiza á federación deportiva de tríatlon e péntatlon moderno. O campionato do mundo da especialidade dispútase normalmente unha semana antes de que teña lugar o de tríatlon.
Audioslave (álbum)

***Audioslave*** é o álbum de estrea da banda de rock estadounidense Audioslave. Foi editado o 19 de novembro do 2002 a través dos selos Epic Records e Interscope Records. O disco conta cos exitosos sinxelos "Cochise", "Show Me How to Live", "What You Are", "Like a Stone" e "I Am the Highway". Foi certificado 3 veces platino pola RIAA nos Estados Unidos.

## Listaxe de cancións 
## Notas
Mike Inez

**Michael "Mike" Inez**, nado o 14 de maio de 1966 en San Fernando (California), é un músico de rock. Comezou tocando a guitarra e o saxofón, e dende finais dos anos 80 estivo tocando o baixo en bandas como Alice in Chains.
Cuádratlon

O **cuádratlon** é un deporte composto por catro especialidades, fundamentalmente natación, piragüismo, ciclismo e carreira a pé, distribuídas nesta orde e con desenvolvemento ininterrompido dunha a outra.

O cuádratlon non é deporte olímpico. En Galiza, a federación que se ocupa do cuádratlon é a de tríatlon e péntatlon moderno.

## Distancias
Todas as distancias son iguais para homes e para mulleres. Os organizadores poden rebaixar ata un 10% os percorridos en función das características dos circuítos ou climatolóxicas.

## Véxase tamén 
### Ligazóns externas 
* Federación Mundial de Cuádratlon (WQF)
Exarca

*Un **exarca** era a autoridade militar que gobernaba en Italia e África en representación dos emperadores de Oriente. Foron instituídos por Mauricio a finais do século VI. Nun sentido máis estrito designa a provincia de Italia bizantina directamente administrada por un exarca, é dicir, Exarcado de Rávena (neste sentido permaneceu en uso ata finais do século XII).
***Exarca**, eclesiástico cristián.
Platón (homónimos)

Levaron o nome de **Platón** varios personaxes da Historia:

*Platón: filósofo grego, un dos meirandes filósofos de todos os tempos.
*Platón: exarca bizantino do exarcado de Rávena desde o 638 ata o 648 (segundo outros, desde o 646 ata o 649).
One Tree Hill

**One Tree Hill** (en lingua inglesa "o outeiro dunha árbore") pode referirse a:

***One Tree Hill**, un volcán en Nova Zelandia;
****One Tree Hill***, unha serie de televisión estadounidense.
*"**One Tree Hill**", unha canción da banda irlandesa U2.
Fox Broadcasting Company

**Fox Broadcasting Company** , máis coñecida como **FOX**, é unha canle de televisión dos Estados Unidos, propiedade de Fox Entertainment Group, que comezou as súas emisións o 9 de outubro de 1986 cando como primeira emisión o episodio piloto da serie Married with Children. Un dos seus programas máis populares é American Idol que emite desde 2002.

## Canles temáticas 
En moitos países do mundo FOX dispón de canles temáticas, dedicadas principalmente ó entretemento, cinema e series, que inclúen produtos tanto de FOX coma doutras canles estadounidenses.

Entre as series que emiten estas canles temáticas atópanse:

* *The Simpsons*
* *24*
* *Lost*
* *Family Guy*
* *American Dad*
* *Quita e Pon*
* *Futurama*
* *Grounded For Life*
* *Life on a Stick*
* *Living with Fran*
* *Malcolm in the Middle*
* *One Tree Hill*
* *Buffy*
* *King of the hill*
* *Reba*
* *Still Standing*
* *Listen Up*
* *Prison Break*
* *God, The Devil And Bob*
* *House, M.D.*
* *Las Vegas*
* *The O.C.*
* *Tru Calling*
* *Smallville*
* ''Grey's Anatomy
* *Bones*
* *Dark Angel*
* *Deadwood*
* *Invasión*
* *The Wire*

## Ligazóns externas 
* Sitio Web da Canle FOX (castelán)  
* Web da Canle FOX España (castelán)  
* Web oficial (en inglés)
Seth MacFarlane

150px|dereita|miniatura|Seth MacFarlane.
**Seth Woodbury MacFarlane**, nado o 26 de outubro de 1973 en Kent, Connecticut, é un debuxante, guionista, produtor, director e dobrador de voces estadounidense. É máis coñecido por ser o creador das series de debuxos animados *Family Guy* e *American Dad*.

## Véxase tamén 
### Outros artigos 
* *Family Guy*
* *American Dad*

### Ligazóns externas 
* Web Oficial de *Family Guy*
Caro

[miniatura|[Antoniniano de Marco Aurelio Caro.]]
**Caro** (en ) nado en Narbo en 222, e finado alén do río Tigris en xullo ou agosto de 283, foi emperador de Roma de 282 a 283.

## Traxectoria 
Home versado na literatura latina, foi educado en Roma e ocupou diversos cargos civís e militares. No 282 foi nomeado como prefecto do pretorio.

Co asasinato de Probo preto de Sirmium, Caro foi nomeado emperador polas lexións, ás cales gañara coa súa honestidade e talento. Foi o primeiro emperador que prescindiu da confirmación do Senado, que aínda que se convertera nun costume, xa non tiña validez. Acusaronno de ser permisivo co asasinato de Probo, aínda que non participara nel.

Nomeou aos seus fillos Carino e Numeriano coma Césares, enviando a Carino para loitar ás Galias e encarregarse dos asuntos occidentais, xa que el, xunto co seu outro fillo, se dirixiu a loitar contra os persas na mesma expedición que organizara Probo.

Venceu aos sármatas e continuou a loita contra o rei dos persas, Varanes II (*Vahram II*), ao que logrou vencer, conquistando Mesopotamia e poñendo sitio de novo a Ctesifonte no 283.

Caro gozou pouco tempo das vitorias, xa que a finais de xullo do 283 morreu repentinamente. Non se sabe o motivo desta. Para uns, foi debido a un raio estando no campo de batalla; para outros, a consecuencia das feridas recibidas nas loitas en Ctesifonte; mentres que uns últimos estiman que puido ser asasinado por orde do prefecto do pretorio, Arrio Aper, que non estaba de acordo en continuar as loitas máis aló do Tigris. Con el cúmprese a profecía persa de que os emperadores que cruzaban o Tigris morrían, xa que a fronteira do imperio romano estaba no río.

O seu fillo Numeriano, foi nomeado augustus e continuou as loitas máis aló do Tigris deica chegar a un acordo de paz cos persas.

## Notas 
## Véxase tamén 
### Bibliografía 
* Jones, A.H.M., Martindale, J.R. *The Prosopography of the Later Roman Empire, Vol. I: AD260-395*, Cambridge University Press, 1971
* 
* 
*
Esmaragdo de Rávena

**Esmaragdo** foi Exarca de Rávena dúas veces (585-589 e 603-611).
Esmaragdo foi coñecido pola súa violencia contra os seguidores da Controversia dos tres capítulos. Ordenou ao arcebispo cismático de Aquileia e aos seus seguidores, que estaban en Grado, que fosen a Rávena para asistiren a un concilio. Como o concilio fracasou na resolución dos asuntos propostos, obrigou ao arcebispo a declarar a súa lealdade ao credo ortodoxo. A súa violencia, xunto coas acusacións supostas de loucura, levaron á súa destitución do cargo no 589. Outros sucesos importantes durante o seu primeiro mandato foi a recuperación de Classis dos longobardos en 588.

En 603 o emperador bizantino Focas restableceu a Esmaragdo no seu posto anterior. Desgraciadamente herdou unha guerra contra os longobardos do seu predecesor Calinico, e rexeitou liberar a filla do rei longobardo Axilulfo, así como ao seu home, ambos collidos prisioneiros polos bizantinos en 601. En xullo de 603, Cremona, Mantua, e Vulturina, xunto coa maior parte da Italia setentrional, volveran a mans longobardas, e Esmaragdo foi forzado a liberar os seus reféns para evitar máis perdas. Conseguiu manter a paz cos longobardos durante o resto do seu mandato. Volveu ser substituído cando Focas foi asasinado, esta vez por Xoán I Lemixio.
Xoán I Lemixio, exarca

**Xoán I Lemixio** ou **Joannes Lemigius Thrax**, finado en 615, foi exarca de Rávena entre os anos 611 e 615.

## Traxectoria 
Xoán foi nomeado exarca de Rávenaen 611, para substituír a Esmaragdo. Parece que evitou a guerra cos longobardos ao longo do seu reinado. En 615 foi asasinado durante unha sublevación, e foi sucedido por Eleuterio.
Eleuterio, exarca

**Eleuterio** (morto en 620) foi exarca de Rávena (615-619). Era un eunuco, sucedeu a Xoán I Lemixio como exarca.

Pronto durante o seu mandato, case todo o exarcado era inestábel. En Rávena, era patente o descontento cos bizantinos; en Nápoles, un tal Xoán de Compsa, separou a cidade do control do exarca. Eleuterio venceuno, pero os longobardos logo ameazaron coa guerra. Eleuterio pediu a paz, prometendo un tributo anual. Atopando que a situación en Italia era insatisfactoria e, aproveitándose da preocupación do emperador bizantino Heraclio cos sasánidas, Eleuterio proclamouse emperador en 619, coa intención de establecer a súa capital en Roma. De camiño á cidade en 620, mentres seguía decidindo como convencer ao Papa Bonifacio V de que lle concedese a coroa, foi asasinado polos seus soldados, e a súa cabeza foi enviada a Heraclio.
Antena 3

**Antena 3** é unha canle de televisión xeneralista privada española propiedade de Atresmedia que emite a través da TDT e nas plataformas de televisión de pago Movistar+ e Vodafone TV, Orange TV, R e Euskatel.

O 25 de decembro de 1989 iniciou as súas emisións en probas, sendo a primeira cadea privada en emitir para toda España. As súas emisións regulares en analóxico comezaron o 25 de xaneiro de 1990, cun programa presentado polo xornalista Miguel Ángel Nieto.

Pola canle pasaron importantes presentadores e xornalistas como Jesús Hermida, Mercedes Milá, Jesús Vázquez, Constantino Romero, Paula Vázquez, José María Carrascal, Alfonso Arús, Ana Rosa Quintana, Silvia Jato, Olga Viza, Montserrat Domínguez, Alicia Senovilla, Carlos Sobera, María Teresa Campos ou Andreu Buenafuente.

Os seus estudos centrais están situados en San Sebastián de los Reyes, na Comunidade de Madrid.

## Historia 
miniatura|esquerda|200px| Centro de Antena 3 en San Sebastián de los Reyes, Madrid.

#### Televisión analóxica 
Antena 3 nace cando o goberno de Felipe González abre o concurso para dar tres licenzas de televisión privada. Antena 3 xa comezara a súa andaina no territorio das comunicacións por medio de Antena 3 Radio.

Tras gañar unha das tres licenzas de televisión, as outras dúas foron para Telecinco e Canal +, comezou as súas emisións en setembro de 1989. O seu inicio causou grande expectación a nivel nacional polo nacemento dunha nova cadea. Dende mediados dos anos 90 emitiu programación en desconexión para Galicia. En marzo de 1996 pon en marcha o espazo de reportaxes *Galicia a fondo*. En 1999 comeza a emitir un informativo diario para a comunidade, este espazo estivo dirixido e presentado por Luis Fraga; este espazo desapareceu no verán de 2004.

Un dos seus maiores éxitos foi a retransmisión do Mundial de Fútbol, xa que foi a primeira canle privada de Europa que o emitía.

Contribuíron ao éxito da cadea programas novidosos como:
* *Farmacia de guardia*
* *The Simpsons*
* *Buenafuente*
* *Aquí no hay quien viva*
* *Pasión de gavilanes*
* *Sorpresa, Sorpresa*

#### Televisión Dixital Terrestre 
Trala aparición da TDT a Antena 3 concedéronselle tres canles, denominadas Neox, Nova e Mega. Estas canles conteñen programación variada, que xeralmente son reposicións de series, programas ou concursos de Antena 3 ou contidos de produción propia ou americana.

Tras a fusión con laSexta, a oferta de canles de televisión do grupo xurdido aumentou ata oito: Antena 3, laSexta, Neox, Nova, Nitro, Xplora, laSexta3 e Gol Televisión (incluíndo Antena 3 HD e laSexta HD, versións en alta definición das canles principais).

## Audiencias 
Evolución da cota de pantalla mensual, segundo as medicións de audiencia elaboradas en España por TNS. Están en letra grosa e verde os meses en que foi líder de audiencia.

* Máximo histórico | ** Mínimo histórico

## Notas 
## Véxase tamén 
### Ligazóns externas 
* Antena 3 á carta en atresplayer.com
Al-Hoceima (homónimos)

**Al-Hoceima** ou **Alhucemas** son exónimos que dan nome a varios elementos xeográficos da costa setentrional marroquí:
*a vila de **Al-Hoceima** ou **Alhucemas**, na provincia marroquí homónima;
*a **Provincia de Al-Hoceima** ou **Provincia de Alhucemas**, marroquí.
*o **Peñón de Alhucemas**;
*as **Illas Alhucemas**;
*a **Baía de Alhucemas** ou **Baía de Al-Hoceima**;

## Véxase tamén 
***Desembarco de Alhucemas**, batalla acontecida en 1925, no marco da Guerra do Rif.
Aclorhidria

A **aclorhidria** é unha disfunción do tubo dixestivo consistente na falta de ácido clorhídrico no zume grástico, pódeo provocar a gastrite crónica, non obstante nalgúns individuos non comporta ningunha enfermidade e xa que logo non precisa tratamento.
Existen diversos tipos de aclorhidria: 
* Aclorhidria debida a anemia
* Aclorhidria debida a diarrea
* Aclorhidria neuróxena
* Aclorhidria psicóxena
* Aclorhidria secundaria a vagotomía

## Notas
Amando

**Amando** é un nome propio masculino galego. Esta forma escrita tamén é común co castelán e co italiano. Procede do nome latino *Amandus* que quere dicir 'que merece que o amen'. A forma feminina é Amanda. 

En xaneiro de 2023 existían 184 varóns en Galicia co nome Amando, cunha media de idade de 65,8 anos.

## Amando noutras linguas 
* Alemán: Amandus
* Castelán: Amando
* Catalán: Amand
* Éuscaro: Amando
* Francés: Amand
* Inglés: Amandus
* Italiano: Amando
* Portugués: Amândio

## Personaxes
*Santo Amando de Maastricht
*Amando González (Vigo, 1951), pintor galego

## Notas 
## Véxase tamén 
### Outros artigos 
*Lista de nomes masculinos en galego
* Lista de nomes masculinos galegos máis comúns
### Ligazóns externas 
* Guía de nomes galegos. Nomes masculinos Real Academia Galega
Isaac o Armenio

**Isaac o Armenio** foi un exarca de Rávena. A cronoloxía do exarcado neste período é incerto: ou ben sucedeu a Euselno e serviu de c. 625 ao 644 ou sucedeu a Eleuterio, e serviu do 620 ao 637.

## Traxectoria 
En 638 o emperador bizantino Heraclio esixiu que o novo Papa Severino asinase a súa *Ecthesis*, unha profesión de fe monotelista. Severino negouse; Heraclio negou recoñecemento ao Papa e enviou un oficial chamado Mauricio a negociar co Papado. Mauricio, tras chegar a Roma, apoderouse do Laterano e animou a Isaac a vir á cidade. Isaac fixo tal; Viviu por un tempo no Laterano e con Mauricio saqueou o palacio. Parte do tesouro foi enviado a Heraclio; a parte restante foi para o exarca. Un tempo despois Mauricio tentou repetir a acción, pero para evitar compartir as riquezas negou recoñecemento ao exarca. Isaac daquela prendeu a Mauricio e executouno.

Isaac tamén fixo fronte aos longobardos, con pouco éxito. O seu rei, Rotario, conquistou todas as posesións imperiais en Liguria, así como tamén Emilia, sobre 643. Librouse unha batalla entre os longobardos e tropas do Exarcado preto de Panaro e acabou cunha derrota dos bizantinos e a perda de miles de soldados. O mesmo Isaac probabelmente atopou a morte loitando cos longobardos. Sucedeuno como exarca Teodoro I Calliopas.

Hai un sarcófago de Isaac situado no Sancta Sanctorum, que contén representacións de David, a adoración dos magos, e Lázaro.

## Véxase tamén 
### Bibliografía 
* J. B. Bury, *History of the Later Roman Empire*, Macmillan & Co., Ltd., 1923 (en inglés).
Teodoro I de Rávena

**Teodoro Calliopas** (Greek: *Θεόδωρος Καλλιοπάς*) foi un exarca de Rávena dúas veces (644-646, 652-664).
## Traxectoria 
Non se sabe nada do primeiro mandato de Teodoro, agás que sucedeu a Isaac en 644 e foi substituído por Platón sobre o 646.

Tras a morte do exarca Olimpio en 652, con todo, volveu ao seu cargo anterior. Máis tarde Teodoro cumpriu as ordes dadas ao seu predecesor, prender ao Papa Martiño I. O exarca entrou en Roma en 653, despois do cal el e un destacamento de soldados sacou ao Papa do Laterano e logo enviouno nun barco a Naxos. Teodoro entón intentou, sen éxito, convencer aos romanos para elixir un novo Papa; no ano seguinte foi elixido Papa Uxío I. En 664 sucedeuno como exarca Gregorio.
Berdeak

**Berdeak** (*Verdes* en éuscaro) foi un partido ecoloxista que actuaba na Comunidade Autónoma Vasca e Navarra, aínda que na práctica só tiña infraestrutura en Biscaia e Guipúscoa.
## Traxectoria 
Fundouse en 1992 como escisión dirixida por Juantxo Domínguez de Euskal Herriko Berdeak, foi ás eleccións autonómicas de 1994 en coalición con Ezker Batua. En 1995 participa no Congreso de refundación dos Verdes do Estado Español integrando a Confederación de los Verdes del Estado Español. En 1999 asínase a federación entre Berdeak e Ezker Batua que rompe no ano 2003, aínda así Ezker Batua rexistrara o nome Ezker Batua Berdeak co que se presentará a diferentes eleccións a pesar de non ter xa ningunha relación con Berdeak. O partido disolveuse en 2011.

## Eleccións 
*Xerais 1993: 12.247 votos (1.04%)
*Autonómicas 1994: integrados en Ezker Batua, Berdeak consegue 1 deputado.
*Xerais 2000: 10.121 votos (0.91%)
*Autonómicas 2005: 4.049 votos (0.33%), en coalición co Partido Antitaurino Contra el Maltrato Animal
Olimpio, exarca

**Olimpio** (morto en 652) foi un exarca de Rávena (649 – 652).

Antes do seu mandato como exarca, Olimpio foi un chambelán imperial en Constantinopla. En 649 o emperador bizantino Constante II ordenou a Olimpio que prendese ao Papa Martiño I baseándose en que a elección do Papa non fora sometida á aprobación do emperador. Constante estaba preocupado pola condena de Martiño á herexía monotelita; temía que rexurdise o conflito relixioso que asolara o imperio con anterioridade. Olimpio intentou gañarse o apoio dos cidadáns de Roma e o dos bispos; disque considerou ordenar o asasinato de Martiño. Ningunha das súas accións, con todo, tivo moito éxito.

Finalmente Olimpio decidiu cambiar os seus aliados e tomou partido polo Papa, proclamándose, á vez, emperador. Marchou contra Sicilia en 652, para combater os sarracenos ou ás forzas bizantinas que alí estaban. O seu exército foi esnaquizado por unha enfermidade descoñecida, que matou o mesmo Olimpio ese mesmo ano.
José María Álvarez del Manzano

**José María Álvarez del Manzano y López del Hierro**, nado en Sevilla o 17 de outubro de 1937, é un político español, que foi alcalde de Madrid antes que Gallardón polo mesmo partido, o Partido Popular, durante doce anos.

## Traxectoria 
Residente en Madrid desde que tiña tres anos, licenciado en dereito pola Universidade Complutense, funcionario do estado desde 1963, traballou nas delegacións de facenda de Cidade Real, Badaxoz, Toledo, Santander, Biscaia e Álava. Tamén foi secretario xeral técnico do Ministerio de Facenda en 1976 e subsecretario do Ministerio de Agricultura en 1977. 

Foi elixido concelleiro en Madrid como número 2 da UCD en 1979. Trala marcha do seu cabeza de lista, ó pouco dos comicios nos cales a formación non logrou a alcaldía, pasou a selo portavoz na oposición do grupo centrista. Tralo progresivo desmembramento da UCD (1982-1983) pasou a formar parte do Partido Demócrata Popular, o cal optou por coaligarse con Alianza Popular nos distintos comicios. Desta forma, volveu a ser elixido concelleiro en Madrid en 1983 como número 2 da devandita coalición, volvendo a selo portavoz na oposición trala marcha do cabeza de lista tras perder fronte aos socialistas. En 1986, trala decisión do seu partido de rompela alianza con AP optou por pasarse, xunta con outros concelleiros madrileños, á formación aliancistas para tratar de mantela unidade do voto de centro-dereita en Madrid. Desta forma, foi o candidato á alcaldía de Alianza Popular nas municipais de xuño de 1987, nas cales a formación foi novamente derrotada polo PSOE, polo que seguiu na oposición. Porén, en xuño de 1989 apoiou unha moción de censura que fixo alcalde ó candidato do CDS Agustín Rodríguez Sahagún, pese a ter tan só 8 concelleiros fronte aos 20 seus, pasando a selo seu primeiro tenente de alcalde, e descabalgando ao PSOE da alcaldía por primeira vez denda a chegada da democracia. En maio de 1991 encabezou a candidatura do Partido Popular e foi elixido alcalde por maioría absoluta. Volvería a ser reelixido alcalde en 1995 e 1999, tamén con maioría absoluta. 

Non concorreu á reelección nas eleccións de maio de 2003, sendo substituído polo ata entón presidente autonómico Alberto Ruiz-Gallardón que revalidou a alcaldía novamente para o seu partido por maioría absoluta. Gallardón delegou nel a presidencia da Xunta Reitora do IFEMA (Instituto de Feiras e Exposicións de Madrid), onde se mantivo ata que o PP perdeu o goberno local en 2015.

Está casado con María Eulalia Miró Ramírez e ten catro fillos: José, María, Marta e Mónica.
Teodoro II de Rávena

**Teodoro II** foi un exarca de Rávena (677-687).

Teodoro sucedeu a Gregorio en 677. Foi un home relixioso, e favoreceu o arcebispo de Rávena durante o seu mandato. Sucedeuno Xoán II Platino en 687.
Gregorio, exarca

**Gregorio** foi un exarca de Rávena (664-677).
## Traxectoria 
Gregorio sucedeu a Teodoro I Calliopas como exarca. O seu reinado é coñecido principalmente polo seu apoio ao arcebispo de Rávena nas pelexas deste co papado sobre a independencia da súa sé. Tamén durante o seu goberno, o emperador bizantino Constante II invadiu a Italia meridional nun esforzo infrutuoso por destruír o poder dos longobardos. Sucedeuno en 677 Teodoro II.
Aldama

**Aldama** é o nome de varias localidades mexicanas:
*Aldama, Chiapas
*Aldama, Chihuahua
*Aldama, Tamaulipas
Aigremont

**Aigremont** é o nome de varias localidades francesas:

***Aigremont**, unha comuna do departamento de Gard;
***Aigremont**, unha comuna do departamento de Alto Marne;
***Aigremont**, unha comuna do departamento de Yonne;
***Aigremont**, unha comuna do departamento de Yvelines.
Adra

O topónimo **Adra** pódese referir a:

***Adra**, localidade andaluza da provincia de Almería;
***Adra**, localidade india de  Bengala Occidental.
****Adra***, revista dos socios e socias do Museo do Pobo Galego.http://museodopobo.gal/index.php/gl/adra
Acme

**Acme** (do grego ακμή *akmé*, 'punta', 'cumio', 'vigor', a través do latín científico *acmē*) pódese referir a:

* En medicina:
:* a fase de maior intensidade no desenvolvemento dunha enfermidade (sendo, neste sentido, sinónima de *climax*).
:* na febre, a máxima temperatura acadada.

* En paleontoloxía: o punto culminante do desenvolvemento dunha especie, ou outro taxon, no curso da súa evolución.

## Toponimia
:***Acme**, localidade de Alberta (Canadá).
:***Acme**, localidade de Míchigan (EUA);
:***Acme**, localidade de Washington (EUA);

## Véxase tamén 
:*ACME, empresa ficticia da banda deseñada e animación.
Teofilacto, exarca

**Teofilacto** foi un exarca de Rávena entre os anos 702 e 709.

## Traxectoria 
Teofilacto foi nomeado exarca en 702, sucedendo a Xoán II Platino. Pouco despois da súa ascensión, chegou a Roma, onde Xoán VI fora nomeado Papa. Non se coñecen as súas razóns para ir á cidade, pero a súa presenza incomodou aos romanos. Os soldados locais ameazaron a Teofilacto, pero Xoán conseguiu dominalos; con todo, varios favoritos do exarca foron atacados.

En 709 o emperador bizantino Xustiniano II mandou unha expedición baixo o mando do patricio Teodoro contra a cidade de Rávena, posibelmente en vinganza pola participación  da poboación da cidade na rebelión de 695. Teodoro, ao chegar a Rávena, invitou a todos os cidadáns importantes da cidade a que asistisen a un banquete. Cando chegaron, capturáronos e leváronos á forza aos barcos. Rávena foi saqueada, mentres levaban a Constantinopla aos oficiais capturados. Alí, Xustiniano condenounos a morte; só foi perdoado o arcebispo Félix, aínda que foi cegado. Teofilacto non foi aparentemente vítima da catástrofe, pero tivo pouco control sobre a situación, e o exarcado resultou severamente debilitado.

Teofilacto foi sucedido por Xoán III Rizocopo en 709.
Xoán II Platino, exarca

**Ioannes Platyn**, finado no 701 ou 702, foi un exarca de Rávena.
## Traxectoria 
Xoán substituíu a Teodoro II como exarca en 687. Ese mesmo ano, desempeñou un papel activo nunha disputada elección papal. Subornado polo arquidiácono Pascual, esixiu que este fose nomeado Papa. O conflito con outro candidato a Papa, Teodoro, semellaba inevitábel, pero entón Serxio I, un candidato de compromiso, foi nomeado Papa. Pascual non perdeu a esperanza, con todo: prometeulle a Xoán cen libras de ouro a cambio do Papado. Xoán foi rapidamente a Roma, pero veu que ía ser demasiado difícil ir en contra da maioría. Recoñeceu a Serxio, pero esixiulle as cen libras de ouro que Pascual lle prometera. Serxio protestou, dicindo que el non fixera tal promesa; como Xoán non cedía nas súas demandas, tomou os vasos sagrados de San Pedro, proclamando que era todo canto tiña. O pobo de Roma, cada vez máis irado co exarca, uniuse ao papa e pagou a suma requirida.

En 691 o emperador bizantino Xustiniano II enviou ao Papa Serxio unha serie de canons, con instrucións de que debía aprobalos. Como algúns deles ían contra os intereses do Papado, Serxio negouse; Xustiniano vingouse enviando a un tal Zacarías para prendelo. O resultado foi desastroso para o exarcado. Os exércitos imperiais en Rávena e Roma negáronse a cooperaren; o exército de Rávenamarchou a Roma para defender a Serxio, e uníronselle soldados da Pentápole. Os soldados chegaron a Roma, rodearon a residencia papal, e solicitaron ver ao papa. Cóntase que Zacarías se escondeu baixo o leito do Papa ata que o mesmo Serxio lle permitiu fuxir; en todo caso, o Papa quedou a salvo. Este asunto foi un estorbo para a autoridade de Bizancio en Italia, e socavou o poder de Xoán.

Xoán foi sucedido por Teofilacto sobre 702.
Xoán III Rizocopo, exarca

**Xoán III Rizocopo** (tamén chamado **Ioannes Rizocopus**) foi un exarca de Rávena (710).

Pouco despois de que o Papa Constantino partise para Constantinopla, atopouse con Xoán en Roma. Pouco despois Xoán foi asasinado. O pobo de Rávena fixo xefe a un tal Giorgius; este logo gañou a lealdade de Cervia, Forli, Forlimpopoli, e outras cidades. A rebelión foi finalmente reprimida, pero destruíu moita da autoridade efectiva do exarcado, que era só de importancia secundaria ata que foi finalmente eliminado en 752.
Al-Hoceima

**Al-Hoceima** ou **Alhucemas** (en árabe الحسيمة, *Al-Hoceima* que significa *lavanda*; en rifeño:ⴻⵍ-ⵃⵓⵙⵉⵎⴰ) é unha cidade capital da provincia homónima de Marrocos. Está situada na costa marroquí mediterránea, na parte oriental da baía de Alhucemas (ou de Al-Hoceima) e xunto ao Peñón de Alhucemas. Atópase, en liña recta, a uns 155 quilómetros ao leste de Ceuta e a 100&nbsp;km ao oeste de Melilla.

## Historia 
A actual Al-Hoceima tivo a súa orixe nun asentamento precario no século XVII, pero non foi ata despois do desembarco de Alhucemas levado a cabo polas tropas españolas durante a guerra do Rif (1926) que se creou a actual poboación. Con todo, daquela chamóuselle **Villa Sanjurjo**, na honra do xeneral Sanjurjo, un dos protagonistas dese desembarco.

Durante a II República pasou a denominarse *Villa Alhucemas*, aínda que logo o réxime franquista restituíu novamente o nome de Villa Sanjurjo, que xa se mantivo durante o resto do protectorado español, ata o ano 1956 en que Marrocos accedeu á independencia. A partir desa data pasou a chamarse Al-Hoceima, en árabe, segundo a denominación marroquí.

Como legado da cultura española, quedan na vila numerosos edificios construídos durante a época do protectorado. Así, atópase nesta cidade o Colexio Español Melchor de Jovellanos, dirixido polo Estado español. Este conta cunha arquitectura similar a edificios do sur de España e foi en orixe un cuartel militar.

Na actualidade é unha cidade de vacacións de verán, frecuentada polo turismo, na súa maioría do norte de Europa, debido ás súas fermosas praias, en especial Praia Quemado, e á beleza da súa contorna, entre a cordilleira do Rif e as augas do Mediterráneo. Ten instalacións turísticas destacadas, como o Club Med, o complexo Chafarinas ou o Hotel Mohamed V.

Con todo, a cidade atópase afastada do nivel de desenvolvemento do resto do Marrocos turístico, cunha importante falta de infraestruturas e de promoción. Á marxe das estradas que chegan á cidade, no verán establécese un servizo marítimo que comunica a cidade con Málaga, nun treito de aproximadamente unhas 11 horas.

Al-Hoceima e os seus arredores sufriron un importante sismo de 6,5 graos na escala Richter o 24 de febreiro de 2004, que causou graves danos materiais e provocou a morte de cando menos 560 persoas.

## Demografía 
Malia que se estima en 60&nbsp;000 habitantes a súa poboación, non se pode saber con exactitude, pois existe un alto índice de poboación que vive no campo.

## Notas 
## Véxase tamén 
### Outros artigos 
* Guerra do Rif
Escolástico

**Escolástico** foi un exarca de Rávena (713-726).
En 713 foi nomeado exarca, o mesmo ano Anastasio converteuse en emperador bizantino, e derrocou ao emperador monotelita Filípico. Confiáronlle a Escolástico a misión de entregar unha carta ao papa Constantino que describía a lealdade de Anastasio cara á ortodoxia, axudando a sandar a fenda entre Roma e Constantinopla. Foi substituído en 726 como exarca por Paulo.
Romano de Rávena

**Romano**, finado en 596 ou en 597, foi exarca de Rávena de 589 a 596 ou 597.

## Traxectoria 
En 589 converteuse en exarca no lugar do desacreditado Esmaragdo, e no seu primeiro ano de exarca recuperou as cidades de Módena, Reggio, Parma, Piacenza, Altinum, e Mantua do poder dos longobardos. En 592 o papa Gregorio I pediu a axuda de Romano para axudalo a asistir a Nápoles, que sufría un ataque longobardo, pero Romano considerou máis prudente permanecer na Italia central. O papa firmou a paz co Ducado de Spoleto para librar Nápoles. Pouco despois, os longobardos ocuparon Perugia, facendo que Romano enviase un exército para recuperar a Umbría. O rei longobardo Axilulfo, ao saber isto, pasou a Italia central e mesmo ameazou Roma. Vendo que o exarca estaba pouco disposto a facer a paz, o Papa tentou saltar a autoridade do exarca apelando ao emperador bizantino Mauricio en 595, pero foi en van. Romano morreu sobre o final de 596, e foi sucedido por Calinico, que resultou ser máis conciliador.
Calinico, exarca

**Calinico** ou **Kallinikos** (*Καλλίνικος* en grego) foi o  exarca de Rávena (597 - 602 ou 603). É chamado *Gallicinus* por algúns historiadores porque o gran historiador longobardo Paulo o Diácono o chama *Gallicini patricii*, o que en galego é o *patricio Gallicinus*.

Os primeiros anos do seu goberno estiveron marcados por unha sorte relativamente boa.

En 598 asinouse un armisticio entre os bizantinos e os longobardos, e no ano seguinte foi establecido un período de paz formal de dous anos, no que se recoñeceu aos longobardos como señores soberanos das súas posesións. Sobre o ano 602, Calinico tentou renovar o tratado de paz, á vez que secuestraba á filla do rei longobardo Axilulfo e ao seu home para ter máis forza á hora de negociar. No canto diso, Axilulfo invadiu a Italia Imperial, destruíndo Padua e capturando Monselice. Pouco despois Calinico morreu e foi sucedido por Esmaragdo de Rávena.
ACME

A **ACME** (ou **Corporación ACME**) é unha compañía ficticia que existe no universo de animación dos Looney Tunes. Fixo a súa primeira aparición nunha banda deseñada do personaxe Buddy, e despois na animación de Cabeza de Ovo, onde tiña que aprender a gardar cousas en caixas. Pero o éxito da marca ACME débese á grande difusión que lle deron os debuxos animados do Correcamiños e do Coiote, pois a ela pertencían todos os trebellos que utilizaba o cazador para ver de prender a ave corricana.

O significado das siglas nunca foi ben definido, pero unha das teorías apunta a que, tendo en conta que é quen de producir calquera cousa imaxinábel, podería ser o acrónimo de *A Company that Makes Everything*, ou sexa *unha empresa que fai de todo*.
Teodoro

O antropónimo masculino **Teodoro** pode referirse a:
***Teodoro**: arconte epónimo de Atenas en -438 e -437.
***Teodoro de Cirene**, filósofo e matemático do século IV a. C.;
***Teodoro**: santo da Igrexa católica que xunto con Anastasio participou segundo a tradición no traslado do corpo de Santiago ata Galiza.
***Teodoro**: mártir romano que morreu durante as persecucións de Diocleciano.
***Teodoro I**: Papa da Igrexa católica que reinou desde o 642 ata o 649.
***Teodoro II**: Papa da Igrexa católica que reinou vinte días no 897.
***Teodoro I**: Tsar de Rusia desde o 1584 ata o 1598.
***Teodoro II**: Tsar de Rusia no ano 1605.
***Teodoro III**: Tsar de Rusia desde o 1676 ata o 1682.
***Teodoro I Láscaris**: Emperador bizantino en Nicea desde o 1204 ata o 1222.
***Teodoro Ducas Láscaris**: Emperador bizantino en Nicea desde o 1254 ata o 1258.
***Teodoro Anxo Comneno**: Déspota de Epiro (1213-1230) e emperador de Tesalónica (1224-1230).
***Teodoro II**: Emperador de Etiopía (1855-1868).
***Teodoro II de Mistra**: Déspota de Mistra (1407-1428).
***Teodoro de Canterbury**: Arcebispo de Canterbury.
***Teodoro de Cirene**: filósofo grego do século IV.
***Teodoro de Mopsuestia**: esexeta, teólogo e bispo de Mopsuestia.
***Teodoro de Samos**: ourive grego.
***Teodoro Estudita**: abade e reformador monástico bizantino.
***Teodoro I**: Exarca bizantino do Exarcado de Rávena do 620 ao 637.
***Teodoro II**: Exarca bizantino do Exarcado de Rávena do 620 ao 637.
***Teodoro de Colofón**: poeta grego.
***Teodoro de Samotracia**, mitógrafo grego.
***Teodoro Malio**: cónsul romano no ano 399 e escritor.